ગોલ્ડન જ્યુબિલી સેલિબ્રેશનની તૈયારી વિશે આઝાદનગર સાર્વજનિક ઉત્સવ સમિતિના ઉદય સાલિયને ‘મિડ-ડે’ને કહ્યું હતું કે ‘આ વર્ષે પસંદ કરવામાં આવેલી અંબાજીધામની થીમમાં અમે હૂબહૂ અંબાજી ઊભું કર્યું છે. એમાં ઓપન ટુ સ્કાય મંદિરનું ડેકોરેશન છે. જે લોકો અંબાજીનાં દર્શને નથી ગયા તે લોકોને અહીંથી અંબાજીધામનાં દર્શનનો લાભ મળી શકશે. મુંબઈનું સૌથી મોટું આ ડેકોરેશન છે જે પાંચ માળ સુધીનું બનશે. માનતાના ગણપતિ તરીકે ઓળખાતા અંધેરીચા રાજાનું આગમન ૧૩ સપ્ટેમ્બરે થશે અને ૮.૫ ફુટ હાઇટની મૂર્તિ રહેશે. આ પ્રસંગે ગણેશોત્સવ દરમ્યાન આઝાદનગરના વિસ્તારમાં આવેલાં ૩૦ જેટલાં બિલ્ડિંગોમાં પણ લાઇટિંગ લગાવવામાં આવશે.’